Architittura rumànica

L'architittura rumànica hè un stile d'architittura, chì tocca pè u più l'edifizii religiosi à l'epica medievale, in Auropa. Principia intornu à l'annu 950 è lascia pocu à pocu piazza à l'arte gòttica à partesi da u XIIu seculu.

L'elementu caratteristicu di l'arte rumànica hè l'arcu tondu pè e volte.

Spessu i muri hè cupertu di pitture à l'affrescu chì rapresentanu storie di a religione cristiana. I capitelli di i pilastri sò scultati. U tìmpanu sopr'à l'entrata hè spessu decuratu.
miniatura|A chjesa rumànica di Charité-sur-Loire, di u principiu di u XIIu seculu
miniatura|Basilica di Saccargia, in Sardegna

 Nascita 
miniatura|Volta à botte, abbazia di Conques

miniatura|A chjesa Sainte-Marie-Madeleine, à Vézelay
Dopu à l'epica torbida di l'invasione bàrbare di l'Altu Medievu, un'epica più calma nasce. Hè tandu ch'elle sò custruite l'abbazie è e catedrale di stile rumànicu. Currisponde à l'epica di a di i rè carulingi, chì volenu riunisce l'Auropa. Sunnieghjanu di ricustituisce l'Imperu rumanu. Hè per quessa chì l'omi chjameranu più tardi stu stile "rumànicu".

 Caratteristiche 

 A volta à botte è l'arcu tondu 
In e custruzzione religiose, l'architetti adopranu pè u più a forma di a volta à botte è l'arcu tondu. Hè a sola tennica cunnisciuta tandu. Hè u segnu di stu stile chì si sparghje in tutta l'Auropa à partesi da u seculu X sin'à u seculu XII.
A volta à botte face pisà assai pesu nant'à i muri. Ci sò poche aperture è finestre. L'architetti facenu custruisce contraforti. I muri sò zeppi. L'internu di e chjese rumàniche sò bughje è micca tantu alte.
centro|miniatura|L'esempiu d'una volta à botte

 U pianu 
E chjese ripiglianu u pianu di e basiliche rumane : à l'internu di a chjesa ci si trova una grande nave, induve u publicu piglia a so piazza. U prete ellu si mette in u coru. Più tardi u pianu serà mudificatu : s'aghjusta una nave transversale chì si chjama u transettu. Dà à a chjesa u pianu d'una croce.
centro|miniatura|Pianu di a catedrale d'Autun

 Esempii d'architittura rumànica in Auropa 

 Alemagna 
Catedrale di Worms
centro|miniatura|400x400px|A catedrale di Worms

 Francia 
Abbazia di Cluny
centro|miniatura|400x400px|Abbazia di Cluny

 Italia 
Catedrale di Pisa
centro|miniatura|400x400px|A catedrale di Pisa

 L'architettura rumànica in Corsica 

 Nàscita 
miniatura|400x400px|San Petru d'Accia, detta San Petrùculu à u pede di u Monte San Petrone
In Corsica sò centinaie di cappelle di stile rumànicu chì sò alzate à u Medievu. In u 1091 u papa Urbanu II dà à a Republica di Pisa a gestione di a Corsica. Principia tandu un prugramma di custruzzione d'edifizii religiosi, catedrale (a custruzzione di Santa Maria Assunta di Mariana, detta A Canònica principia in u 1119), chjese piuvane è cappelle.

Spessu sò custruite nant'à u locu d'edifizii più antichi. E vechje cappelle sò distrutte per esse ingrandate.

Hè sott'à l'autorità di Pisa ch'elle sò custruite. Si parla dunque di stile rumànicu pisanu.

 Caratterìstiche 
E cappelle rumàniche si trovanu spessu vicinu à e vie, e strade, e bocche è lochi di passeghji, ch'ella sia trà i paesi trà d'elli, o trà e pieve.

Si ricunnoscenu à a simplicità di e forme è di i decori, à l'armunia di e so prupurzione.

U pianu hè cumpostu d'una nave unica. E cappelle sò orientate à levante. Si finiscenu cù un'àbside meza circulare à l'oppostu di a porta d'entrata.

E catedrale di Mariana è di Nebbiu sò i dui soli edifizii di Corsica à avè una nave centrale separate da i so lati da culonne è pilastri. L'altri sò più chjuchi.

I muri sò zeppi, l'aperture sò poche. L'edifizii sò spessu unicromi, ma ci hè qualchì cappella pulicroma, cum'è quella di A Trinità in Aregnu o San Mighele in Muratu.

I tetti sò fatti di teghje, di matticciu di granitu o di calcariu.

I decori scultati sò rari. E cumunità paisane sò in a maiò parte mudeste à u Medievu. Ma si trovanu belli decori, cumu per esempiu u tìmpanu di San Chirgu di Cambia. Certe volte si trovanu mudiglioni chì rapresentanu mutivi o figure d'umani o d'animali nant'à l'arcatelle.
centro|miniatura|400x400px|U tìmpanu di San Chirgu di Cambia

 Esempii in Corsica 

Muratu  San Mighele

San Fiurenzu  Santa Maria Assunta, catedrale di Nebbiu

Lucciana  Santa Maria Assunta, detta A Canònica, catedrale di Mariana

Aregnu  A Trinità

Sermanu  Santi Niculaiu

Lumiu  San Petru è San Paulu

Cambia  San Chirgu (o San Quilicu)

A Casalta  Santa Maria

Altiani  San Ghjuvanni

Corti  Santa Marione

Brandu  Santa Maria di e Neve

U Quercitellu  San Petru d'Accia, o San Petrùculu

Siscu  San Mighele

Biguglia  Sant'Andria

Merusaglia  Sant'Andria

Furiani  Santa Maria

Lucciana  San Parteu

Merusaglia  Santa Riparata

Carbini  San Ghjuvanni

Santa Lucia di Tallà San Ghjuvanni

Quenza  Santa Maria

Castirla  San Mighele

Cànari  Santa Maria

Tralonca  San Lurenzu

Castellare di Casinca San Pancraziu (o San Brancà)

 Vucabulariu 

 Àbside : 

 Affrescu : 

 Altare : 

 Arcatella : 

 Arcu tondu : 

 Cappella : 

 Chjesa piuvana : 

 Mudiglione : 

 Nave : 

 Pieve : 

 Pulìcromu : 

 Tìmpanu : 

 Transettu : 

 Volta à botte : 

 Fonte 

 Annie Arnoux-Gabrielli, Églises romanes de Corse : Le guide, Albiana, 2016.
 Geneviève Moracchini-Mazel, Les Églises Romanes de Corse, Klincksieck, 1967.
 https://corse-romane.eu/

 Da vede dinù 
 Lista di e pieve di Corsica
Arte rumànica in Corsica
Architettura rumànica in Sardegna
Rumànicu pisanu

Categoria:Architittura